Blocaj în construirea autostrăzii de pe Valea Prahovei. Contractul pentru revizuirea studiului de fezabilitate riscă să fie reziliat
Autostrada Ploiești – Brașov întâmpină dificultăți majore, după ce proiectantul Consitrans nu a emis nicio factură de la începutul anului 2024 pentru contractul de revizuire a studiului de fezabilitate, semnat în 2021 cu Compania Națională de Administrare a Infrastructurii Rutiere (CNAIR). Situația este complicată de reducerea bugetului alocat și riscul de reziliere a contractului, potrivit datelor oficiale ale Companiei de Drumuri.